pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-บสย. เปิดตัวนวัตกรรม ค้ำประกันสินเชื่อ BI 7 ดึง “Credit Scoring” เพิ่มประสิทธิภาพค้ำประกัน ฟรี...ค่าดำเนินการค้ำประกัน เฉพาะ SMEs ที่ลงทะเบียน “มหกรรมร่วมใจแก้หนี้สัญจร”
วันพุธที่ 2 พฤศจิกายน 2565
บสย. เปิดตัวนวัตกรรม ค้ําประกันสินเชื่อ BI 7 ดึง “Credit Scoring” เพิ่มประสิทธิภาพค้ําประกัน ฟรี...ค่าดําเนินการค้ําประกัน เฉพาะ SMEs ที่ลงทะเบียน “มหกรรมร่วมใจแก้หนี้สัญจร”
บสย. จัดหนักโค้งสุดท้าย 11,000 ล้านบาท เปิดตัวนวัตกรรม เติมทุน หนุนค้ํา “โครงการค้ําประกันสินเชื่อรายสถาบันการเงินระยะที่ 7” พร้อมแคมเปญพิเศษ “บสย. ออก LG ฟรีค่าดําเนินการค้ําประกัน” พ.ย. 2565 – ม.ค. 2566  ในงาน “มหกรรมร่วมใจแก้หนี้สัญจร”
บสย. จัดหนักโค้งสุดท้าย 11,000 ล้านบาท เปิดตัวนวัตกรรม เติมทุน หนุนค้ํา “โครงการค้ําประกันสินเชื่อรายสถาบันการเงินระยะที่ 7” ดึงระบบ “Credit Scoring” เพิ่มประสิทธิภาพค้ําประกัน เสริมสภาพคล่อง SMEs ที่ต้องการเงินทุน แต่ขาดหลักประกัน สูงสุดต่อราย 100 ล้านบาท พร้อมแคมเปญพิเศษ “บสย. ออก LG ฟรีค่าดําเนินการค้ําประกัน” พ.ย. 2565 – ม.ค. 2566 ในงาน “มหกรรมร่วมใจแก้หนี้สัญจร”
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า บสย. พร้อมเปิดตัว นวัตกรรมค้ําประกันสินเชื่อใหม่ล่าสุด “โครงการค้ําประกันสินเชื่อรายสถาบันการเงินระยะที่ 7” (Bilateral 7) หรือ BI 7 โครงการเติมทุนที่ บสย. พัฒนาขึ้นเพื่อรองรับความต้องการผู้ประกอบการ SMEs ทุกกลุ่มที่ต้องการสินเชื่อ แต่ยังขาดหลักประกัน นอกจากนี้ยังเป็นครั้งแรกที่ บสย. ได้นําระบบ “Credit Scoring” เข้ามาใช้ร่วมในการอนุมัติค้ําประกันสินเชื่อ ซึ่ง บสย. ได้ทุ่มพัฒนานวัตกรรมเพื่อเป็นเครื่องมือช่วยคัดกรองความเสี่ยงลูกค้า ช่วยในกระบวนการวิเคราะห์การค้ําประกันสินเชื่อ การบริหารความเสี่ยง เพื่อเพิ่มประสิทธิภาพการค้ําประกันสินเชื่อ
โครงการค้ําประกันสินเชื่อรายสถาบันการเงินระยะที่ 7 พร้อมเปิดตัวในงาน “มหกรรมร่วมใจแก้หนี้สัญจร” ระหว่างวันที่ 4-6 พฤศจิกายนนี้ ณ อิมแพค ฮอลล์ 5 เมืองทองธานี พร้อมแคมเปญพิเศษ เฉพาะผู้ประกอบการ SMEs ที่ลงทะเบียน ที่ บูธ บสย. รับสิทธิพิเศษ “บสย. ออก LG ฟรีค่าดําเนินการค้ําประกัน“
โครงการค้ําประกันสินเชื่อรายสถาบันการเงินระยะที่ 7 ได้ผ่านความเห็นชอบจากคณะกรรมการ บสย. ได้รับอนุมัติกรอบวงเงินการช่วยเหลือผู้ประกอบการ SMEs เข้าถึงแหล่งทุน จํานวน 11,000 ล้านบาท อนุมัติวงเงินค้ําประกันสินเชื่อสูงสุดต่อราย 100 ล้านบาท ระยะเวลาค้ําประกัน 10 ปี มั่นใจว่าจะเป็นโครงการที่ช่วยผู้ประกอบการ SMEs ได้รับสินเชื่อมากกว่า 2,300 ราย (เฉลี่ย 4.6 ล้านบาทต่อราย) ก่อให้เกิดสินเชื่อในระบบกว่า 13,000 ล้านบาท (ประมาณ 1.2 เท่า) ช่วยรักษาการจ้างงาน กว่า 57,000 ราย (24 รายต่อ 1 SMEs ) สร้างผลประโยชน์ทางเศรษฐกิจจากการลงทุนและการจ้างงาน 45,430 ล้านบาท (ประมาณ 4.13 เท่า)
สอบถามข้อมูล โครงการค้ําประกันสินเชื่อรายสถาบันการเงินระยะที่ 7 (Bilateral 7) หรือ BI 7
บสย.Call Center 02-890-9999
รัฐบาลไทย-ข่าวทำเนียบรัฐบาล-รองนายกฯ พลเอก ประวิตรฯ ชื่นชมนักกีฬาคนพิการ สร้างชื่อเสียงให้ประเทศต่อเนื่อง ย้ำ กกท. ให้ความสำคัญนำวิทยาศาสตร์การกีฬามาช่วยนักกีฬาและนำเทคโนโลยีมาช่วยบริหารจัดการมากขึ้น
วันพุธที่ 31 สิงหาคม 2565
รองนายกฯ พลเอก ประวิตรฯ ชื่นชมนักกีฬาคนพิการ สร้างชื่อเสียงให้ประเทศต่อเนื่อง ย้ํา กกท. ให้ความสําคัญนําวิทยาศาสตร์การกีฬามาช่วยนักกีฬาและนําเทคโนโลยีมาช่วยบริหารจัดการมากขึ้น
รองนายกฯ พลเอก ประวิตรฯ ชื่นชมนักกีฬาคนพิการ สร้างชื่อเสียงให้ประเทศต่อเนื่อง ย้ํา กกท. ให้ความสําคัญนําวิทยาศาสตร์การกีฬามาช่วยนักกีฬาและนําเทคโนโลยีมาช่วยบริหารจัดการมากขึ้น
วันนี้ (31 สิงหาคม 2565) เวลา 09.30 น. พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการการกีฬาแห่งประเทศไทย ครั้งที่ 8 ผ่านสื่ออิเล็กทรอนิกส์ ณ มูลนิธิอนุรักษ์ป่ารอยต่อฯ โดยมีรัฐมนตรีว่าการกระทรวงการท่องเที่ยวและกีฬาร่วมประชุม โดยสรุปสาระสําคัญ ดังนี้
จากการประชุมดังกล่าว ที่ประชุมมีมติรับทราบ รายงานผลการแข่งขันอาเซียนพาราเกมส์ ครั้งที่ 11 ณ ประเทศอินโดนีเซีย และรับทราบผลการดําเนินงานด้านการกํากับดูแลที่ดีและการนําองค์กรของการกีฬาแห่งประเทศไทย (กกท.) ปี 2565 รวมทั้งรายงานผลการติดตามการใช้จ่ายงบประมาณ งบลงทุนและเงินสํารอง ของ กกท. ปี 2565
หลังจากนั้น ที่ประชุมได้ร่วมพิจารณาและเห็นชอบ การใช้จ่ายงบประมาณด้านบุคลากรและการดําเนินงานประจําปี 2566 รวมทั้ง ร่างนโยบายและแนวปฏิบัติการแยกบัญชีเชิงสังคมและพาณิชย์ และร่วมทบทวนกฎบัตรคณะอนุกรรมการบริหารความเสี่ยงและการควบคุมภายใน ทั้งนี้ ได้เห็นชอบการแต่งตั้ง นายก้องศักดิ์ ยอดมณี เป็นผู้ว่าฯ กกท. อีกสมัย ตั้งแต่เดือนตุลาคม 2565 – กันยายน 2569
รองนายกรัฐมนตรีชื่นชมนักกีฬาคนพิการและขอบคุณผู้เกี่ยวข้อง ที่ร่วมสนับสนุนศักยภาพนักกีฬาคนพิการ สามารถสร้างผลงานดีขึ้นต่อเนื่อง โดยกําชับ กกท. สนับสนุนการนําวิทยาศาสตร์การกีฬาเข้ามาช่วยพัฒนาประสิทธิภาพนักกีฬา และนักกีฬาคนพิการทุกชนิดกีฬาในทุกสมาคมกีฬามากขึ้น พร้อมเน้นย้ํา กกท. ให้ความสําคัญกับการพัฒนากีฬาระดับจังหวัดมากขึ้น รวมทั้งการจัดหารายได้นอกงบประมาณมากขึ้น และเร่งรัดบริหารจัดการงบประมาณให้เป็นไปตามเป้าหมายที่กําหนด รวมทั้งกํากับดูแลให้เป็นไปตามระเบียบ โปร่งใส มีประสิทธิภาพ และจําเป็นต้องให้ความสําคัญกับการประเมินและการบริหารความเสี่ยงควบคู่กันไป
รัฐบาลไทย-ข่าวทำเนียบรัฐบาล-นายกฯ ไทยและนายกฯ สปป.ลาว ร่วมวางศิลาฤกษ์ก่อสร้างสะพานมิตรภาพไทย - ลาว แห่งที่ 5 (บึงกาฬ - บอลิคำไซ) 28 ต.ค. 65
วันพฤหัสบดีที่ 27 ตุลาคม 2565
นายกฯ ไทยและนายกฯ สปป.ลาว ร่วมวางศิลาฤกษ์ก่อสร้างสะพานมิตรภาพไทย - ลาว แห่งที่ 5 (บึงกาฬ - บอลิคําไซ) 28 ต.ค. 65
.....
พลเอก ประยุทธ์ จันทร์โอชา นายกรัฐมนตรี และ รมว.กห. มีภารกิจเดินทางไป จ.บึงกาฬ เพื่อเป็นประธานร่วมกับ นายพันคํา วิพาวัน นายกรัฐมนตรีสาธารณรัฐประชาธิปไตยประชาชนลาวในพิธีวางศิลาฤกษ์โครงการก่อสร้างสะพานมิตรภาพไทย - ลาว แห่งที่ 5 (บึงกาฬ - บอลิคําไซ) วันศุกร์ที่ 28 ต.ค. 65
.
โครงการดังกล่าว ดําเนินการตามที่นายกรัฐมนตรีทั้งสองฝ่าย ได้เห็นชอบร่วมกันในช่วงที่นายกรัฐมนตรี สปป. ลาวเยือนไทยเมื่อวันที่ 1 - 2 มิ.ย. 65 โดยมีระยะทางกว่า 1.35 กม. แบ่งเป็นฝั่งไทย 0.815 กม. และฝั่งลาว 0.535 กม.
.
โดยนายกฯ จะเดินทางถึงบริเวณพื้นที่ก่อสร้างฯ ประมาณ 09.10 น. และจะลงเรือข้ามแม่น้ําโขงไปยังบริเวณพื้นที่ก่อสร้างฝั่ง สปป.ลาว
.
โอกาสนี้ นายกฯ จะร่วมหารือทวิภาคีร่วมกับนายพันคํา วิพาวัน นายกฯ สปป.ลาว จากนั้นผู้นําทั้งสองประเทศจะร่วมพิธีวางศิลาฤกษ์โครงการก่อสร้างสะพานมิตรภาพฯ แห่งที่ 5 บริเวณเต็นท์ประกอบประกอบพิธีฝั่ง สปป.ลาว
.
คาดว่าการก่อสร้างจะดําเนินการแล้วเสร็จราวเดือน เม.ย. 67 ประโยชน์ที่จะได้รับ เช่น
• เพิ่มทางเลือกในการคมนาคมขนส่งระหว่างไทยกับ สปป. ลาว
• ส่งเสริมความเชื่อมโยงในอนุภูมิภาคระหว่างไทย - ลาว - เวียดนามบนเส้นทางหมายเลข 8 (R8)
• สามารถเชื่อมต่อกับมณฑลกว่างสีของจีนได้สะดวกยิ่งขึ้น
.
อ่านเพิ่มเติม คลิกhttps://www.thaigov.go.th/news/contents/details/60940
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กรมธนารักษ์เปิดจ่ายแลกเหรียญกษาปณ์ที่ระลึก 110 ปี วชิรพยาบาล
วันจันทร์ที่ 29 สิงหาคม 2565
กรมธนารักษ์เปิดจ่ายแลกเหรียญกษาปณ์ที่ระลึก 110 ปี วชิรพยาบาล
กรมธนารักษ์จัดทําเหรียญกษาปณ์ที่ระลึกเนื่องในโอกาสครบ 110 ปี วชิรพยาบาล น้อมรําลึกในพระมหากรุณาธิคุณและเฉลิมพระเกียรติคุณของพระบาทสมเด็จพระปรเมนทรมหาวชิราวุธ พระมงกุฎเกล้าเจ้าอยู่หัว
กรมธนารักษ์ กระทรวงการคลัง จัดทําเหรียญกษาปณ์ที่ระลึกเนื่องในโอกาสครบ 110 ปี วชิรพยาบาล เพื่อน้อมรําลึกในพระมหากรุณาธิคุณและเฉลิมพระเกียรติคุณของพระบาทสมเด็จพระปรเมนทรมหาวชิราวุธ พระมงกุฎเกล้าเจ้าอยู่หัว ที่ได้ทรงก่อตั้งโรงพยาบาลวชิรพยาบาล และเพื่อเผยแพร่พระเกียรติคุณให้แผ่ไพศาลไปทั่วประเทศ
วันนี้ (29 สิงหาคม 2565) ณ กรมธนารักษ์ นายประภาศ คงเอียด อธิบดีกรมธนารักษ์ เปิดเผยว่า กระทรวงการคลังได้อนุมัติให้กรมธนารักษ์จัดทําเหรียญกษาปณ์ที่ระลึก 110 ปี วชิรพยาบาล โดยจัดทําเป็นเหรียญกษาปณ์โลหะสีขาว (ทองแดงผสมนิกเกิล) ชนิดราคา 20 บาท ประเภทธรรมดา โดยมีลวดลาย
ด้านหน้า กลางเหรียญมีพระบรมรูปพระบาทสมเด็จพระปรเมนทรมหาวชิราวุธ พระมงกุฎเกล้าเจ้าอยู่หัวผินพระพักตร์ทางเบื้องขวา ทรงฉลองพระองค์ชุดสากล ภายในวงขอบเหรียญเบื้องล่างมีข้อความว่า “พระบาทสมเด็จพระปรเมนทรมหาวชิราวุธ พระมงกุฎเกล้าเจ้าอยู่หัว”
ด้านหลัง กลางเหรียญมีรูปตราสัญลักษณ์ประจํามหาวิทยาลัยนวมินทราธิราช ภายในวงขอบเหรียญเบื้องบนมีข้อความว่า “ครบ ๑๑๐ ปี วชิรพยาบาล ๒ มกราคม ๒๕๖๕” เบื้องล่างมีข้อความบอกราคาว่า “๒๐ บาท” และข้อความว่า “ประเทศไทย” โดยมีลายไทยประดิษฐ์คั่นระหว่างข้อความเบื้องบนกับเบื้องล่างทั้งสองข้าง
นายประภาศ กล่าวต่อว่า ผู้ที่ประสงค์จะขอแลกเหรียญกษาปณ์ที่ระลึกดังกล่าว สามารถติดต่อขอแลกได้ตั้งแต่วันที่ 1 กันยายน 2565 เป็นต้นไป ได้ที่
ส่วนกลาง
• กองบริหารเงินตรา ถนนพหลโยธิน จังหวัดปทุมธานี โทร. 0 2565 7944
• หน่วยรับและจ่ายแลกเหรียญกษาปณ์ ถนนจักรพงษ์ กรุงเทพมหานคร โทร. 0 2282 4109
• หน่วยจ่ายแลกเหรียญกษาปณ์ ถนนพระรามที่ 6 กรุงเทพมหานคร โทร. 0 2618 6340
ส่วนภูมิภาค
• สํานักงานธนารักษ์พื้นที่ทั่วประเทศ
ช่องทางออนไลน์
• www.treasury.go.th (บริการออนไลน์ระบบบริการอิเล็กทรอนิกส์ด้านเหรียญ)
การรับเหรียญกษาปณ์ที่ระลึกฯ
• ส่วนกลางและภูมิภาค สามารถรับเหรียญได้ ณ สถานที่จ่ายแลก
• การสั่งซื้อผ่านช่องทางออนไลน์ สามารถเลือกรับด้วยตนเอง ณ สถานที่จ่ายแลกส่วนกลาง หรือเลือกจัดส่งทางไปรษณีย์ โดยผู้สั่งซื้อเป็นผู้รับภาระค่าใช้จ่ายในการจัดส่ง
ทั้งนี้ สามารถสอบถามรายละเอียดเพิ่มเติมได้ที่กองบริหารเงินตรา โทร. 0 2565 7944 และ Call Center กรมธนารักษ์ โทร. 0 2059 4999 นายประภาศกล่าวในตอนท้าย
รัฐบาลไทย-ข่าวทำเนียบรัฐบาล-รมว.กห.ให้การต้อนรับ รมว.กห.มาเลเซีย และ ผบ.ทสส.ซาอุดิอาระเบีย
วันอังคารที่ 30 สิงหาคม 2565
รมว.กห.ให้การต้อนรับ รมว.กห.มาเลเซีย และ ผบ.ทสส.ซาอุดิอาระเบีย
พล.อ.คงชีพ ตันตระวาณิชย์ โฆษก กห. เปิดเผยว่า 1000 พล.อ.ประยุทธ์ จันทร์โอชา รมว.กห. ได้ให้การต้อนรับ การเยี่ยมคํานับและหารือร่วมกับ ดาโต๊ะ ซรี ฮิชามมุดดิน บิน ตุน ฮุดเซ็น รมว.กห.มาเลเซีย ณ ห้องรับรอง อาคารอิมแพคเมืองทองธานี
ทั้งสองฝ่าย ได้ย้ําจุดยืนร่วมกันในการดํารงความเป็นหนึ่งเดียวกันของอาเซียน และความร่วมมือกันรักษาเสถียรภาพความมั่นคงของภูมิภาคในลักษณะสมดุล การพัฒนาเศรษฐกิจและความมั่นคงชายแดนร่วมกัน โดยเฉพาะการยกระดับพัฒนาโครงสร้างพื้นฐานของระบบคมนาคม และการแลกเปลี่ยนเรียนรู้ทางวัฒนธรรมและภาษาร่วมกัน สําหรับการพูดคุยสันติสุข มซ.พร้อมสนับสนุนขับเคลื่อนกลไกพูดคุยสันติสุขและการพัฒนาพื้นที่ชายแดนต่อเนื่องกันไป รวมทั้งเสนอให้มีการยกระดับกลไกความร่วมมือด้านความมั่นคงของช่องแคบมะละกาเป็นระดับ กห. พร้อมกันนี้ รมว.กห. มซ. กล่าวย้ําเห็นถึงการเปลี่ยนแปลงและพัฒนาการของไทยต่อเนื่องมาตั้งแต่ปี 57 โดยหลายปัญหาได้รับการแก้ไขและมีพัฒนาการที่ดีขึ้น ทั้งนี้ขอขอบคุณไทยที่สนับสนุนและพัฒนาความร่วมมือกันในทุกระดับด้วยดีที่ผ่านมา
ต่อจากนั้น พล.อ.ประยุทธ์’ ได้ให้การต้อนรับและหารือกับ พล.อ.อ.ไฟยาด บิน ฮาเมด อาล โรไวลิ ผบ.ทสส.ซาอุดิอาระเบีย ในฐานะผู้แทนเจ้าชายมุฮัมมัด บิน ซัลมาล บิน อับดุลอะซิส อัล ซะอูด มกุฎราชกุมาร โดย พล.อ.ประยุทธ์’ ได้กล่าวขอบพระทัยและยินดีที่ได้แลกเปลี่ยนมุมมองกับพระองค์ท่านในหลายประเด็นที่ผ่านมา โดยถือเป็นความภาคภูมิใจ ชื่นชมยินดีของประชาชนไทย ที่ทั้งสองประเทศมีพัฒนาความสัมพันธ์ร่วมกันที่ดีขึ้นและไทยพร้อมยกระดับกลไกขับเคลื่อนความร่วมมือกับซาอุดิอาระเบียในทุกด้าน โดยเฉพาะความร่วมมือทางทหารและด้านอุตสาหกรรมป้องกันประเทศ การสนับสนุนอุตสาหกรรมอาหารฮาลาล รวมทั้งความร่วมมือด้านอื่นๆในลักษณะห่วงโซ่เข้มแข็งไปด้วยกัน
ทั้งนี้ พล.อ.อ.ไฟยาด’ ได้กล่าวย้ํา ถึงจัดผู้แทนหน่วยงานต่างๆร่วมเดินทางมาครั้งนี้ แสดงถึงความสําคัญที่จะร่วมขับเคลื่อนงานที่เป็นรูปธรรมไปด้วยกัน โดยเฉพาะความร่วมมือทางการทหารและอุตสาหกรรมป้องกันประเทศ พร้อมย้ําว่า ซาอุดิอาระเบีย มีจุดยืน “รักสันติ” และประสงค์พัฒนาความสัมพันธ์ที่หลากหลายกับไทย และขอขอบคุณไทย ที่เข้าใจจุดยืนของซาอุดิอาระเบีย
รัฐบาลไทย-ข่าวทำเนียบรัฐบาล-สธ. มอบโล่ประกาศเกียรติคุณ “แพทย์นิติเวช” ร่วมภารกิจชันสูตรร่างผู้เสียชีวิตจากเหตุการณ์ที่จังหวัดหนองบัวลำภู
วันพุธที่ 2 พฤศจิกายน 2565
สธ. มอบโล่ประกาศเกียรติคุณ “แพทย์นิติเวช” ร่วมภารกิจชันสูตรร่างผู้เสียชีวิตจากเหตุการณ์ที่จังหวัดหนองบัวลําภู
กระทรวงสาธารณสุข มอบโล่ประกาศเกียรติคุณแก่แพทย์นิติเวช ที่ร่วมภารกิจชันสูตรร่างผู้เสียชีวิตจากเหตุการณ์ที่ศูนย์พัฒนาเด็กเล็ก อําเภอนากลาง จังหวัดหนองบัวลําภู พร้อมขอบคุณบุคลากรสาธารณสุขทุกระดับที่ร่วมกันปฏิบัติการ ทําให้สถานการณ์คลี่คลายโดยเร็ว
วันนี้ (2 พฤศจิกายน 2565) ที่สํานักงานปลัดกระทรวงสาธารณสุข จังหวัดนนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข มอบโล่ประกาศเกียรติคุณแก่แพทย์นิติเวช ที่ร่วมกันชันสูตรร่างผู้เสียชีวิตจากเหตุการณ์ที่ศูนย์พัฒนาเด็กเล็ก องค์การบริหารส่วนตําบลอุทัยสวรรค์ อําเภอนากลาง จังหวัดหนองบัวลําภู และกล่าวว่า จากเหตุการณ์ที่เกิดขึ้นในจังหวัดหนองบัวลําภู ต้องขอแสดงความชื่นชมและขอบคุณแพทย์นิติเวชทั้ง 11 คน จากสถานบริการทั้งในและนอกเขตสุขภาพที่ 8 อาทิ โรงพยาบาลพุทธชินราชพิษณุโลก, โรงพยาบาลลําปาง, โรงพยาบาลอุตรดิตถ์, โรงพยาบาลชัยภูมิ และโรงพยาบาลเพชรบูรณ์ เป็นต้น รวมถึงทีมสหวิชาชีพ 26 คน ที่มุ่งมั่นตั้งใจในการปฏิบัติภารกิจชันสูตรร่างผู้เสียชีวิต แม้มีอุปสรรคในการเดินทางที่ถูกจํากัดด้วยระยะเวลา แต่สามารถมาถึงพื้นที่และเร่งดําเนินการชันสูตรจนสําเร็จก่อนเวลา สามารถนําส่งร่างผู้เสียชีวิตกลับไปทําพิธีทางศาสนาที่บ้านเกิดได้โดยเร็ว สร้างกําลังใจให้กับญาติรวมถึงประชาชนทั่วประเทศ ทําให้เห็นถึงความเข้มแข็งของระบบสาธารณสุขที่ช่วยคลี่คลายสถานการณ์ที่มีความวิตกกังวล เศร้าโศก ไปได้ในระยะเวลาอันรวดเร็ว
นอกจากนี้ ต้องขอขอบคุณบุคลากรสาธารณสุขทุกคนที่ทุ่มเทช่วยกันทํางานในทุกมิติ ทั้งทีมสุขภาพจิต ทีมประสานงาน ทีมแพทย์ผ่าตัด ทีมสหวิชาชีพและเจ้าหน้าที่ทุกระดับ ถือเป็นบุคคลที่สมควรแก่การได้รับการชื่นชม ซึ่งขณะนี้ได้รับรายงานว่า สถานการณ์เริ่มเข้าสู่ภาวะปกติ ผู้ที่ได้รับบาดเจ็บสาหัสอาการพ้นขีดอันตราย สามารถกลับบ้านได้แล้วหลายราย ส่วนรายที่ยังต้องอยู่โรงพยาบาลก็เพื่อฟื้นฟูร่างกายให้เป็นปกติ อย่างไรก็ตาม ขอให้ช่วยกันดูแลอย่างต่อเนื่องทั้งด้านสุขภาพกายและสุขภาพจิต และขอให้ถ่ายทอดความมุ่งมั่น ตั้งใจในการปฏิบัติหน้าที่นี้จากรุ่นสู่รุ่น เพื่อให้ระบบสาธารณสุขไทยเป็นระบบที่เข้มแข็ง สร้างความมั่นใจและศรัทธาให้กับประชาชน พร้อมก้าวสู่การเป็นผู้นําของโลกในด้านการสาธารณสุขต่อไป นายอนุทิน กล่าวในตอนท้าย
************************************* 2 พฤศจิกายน 2565
รัฐบาลไทย-ข่าวทำเนียบรัฐบาล-Cabinet approves cooking gas subsidy for low-income earners
วันพุธที่ 19 ตุลาคม 2565
Cabinet approves cooking gas subsidy for low-income earners
Cabinet approves cooking gas subsidy for low-income earners
October 18, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed that the cabinet, in its meeting today, approved 302.5 million Baht in budget from the Government’s central fund for contingency and emergency to the Department of Energy Business.
The budget will be used to subsidize cooking gas expenses for approx. 5.5 million state welfare card holders. The 100 baht per month subsidy will be given for 3 months through the state welfare card to alleviate the burden of low-income earners during October 25 and December 31, 2022.
รัฐบาลไทย-ข่าวทำเนียบรัฐบาล-โฆษกรัฐบาลเผย รัฐบาลประเมินสถานการณ์และวางแนวทางช่วยเหลือประชาชนทุกด้านอย่างต่อเนื่อง เดินหน้าช่วยเหลือค่าอุปโภค บริโภค ลดภาระค่าครองชีพ
วันศุกร์ที่ 2 กันยายน 2565
โฆษกรัฐบาลเผย รัฐบาลประเมินสถานการณ์และวางแนวทางช่วยเหลือประชาชนทุกด้านอย่างต่อเนื่อง เดินหน้าช่วยเหลือค่าอุปโภค บริโภค ลดภาระค่าครองชีพ
โฆษกรัฐบาลเผย รัฐบาลประเมินสถานการณ์และวางแนวทางช่วยเหลือประชาชนทุกด้านอย่างต่อเนื่อง เดินหน้าช่วยเหลือค่าอุปโภค บริโภค ลดภาระค่าครองชีพ
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี กล่าวว่า รัฐบาลได้ดําเนินการรับมือสถานการณ์ทางเศรษฐกิจ ทั้งในด้านความผันผวนของราคาพลังงาน และภาวะเศรษฐกิจโลก ที่ส่งผลกระทบต่อค่าครองชีพของประชาชนโดยทั่วไป ทั้งนี้ รัฐบาลได้ออกมาตรการช่วยเหลือภาระค่าใช้จ่ายแก่ประชาชนในระยะต่าง ๆ อย่างต่อเนื่อง โดยมีการประเมินสถานการณ์เศรษฐกิจ ทั้งในประเทศและต่างประเทศ เตรียมแผนล่วงหน้าเพื่อให้สามารถให้การช่วยเหลือตามแผนได้ทันทีเมื่อเกิดสถานการณ์ขึ้น
ซึ่งในส่วนของแนวทางการช่วยเหลือค่าไฟฟ้าเพื่อบรรเทาผลกระทบต่อประชาชน จากการปรับขึ้นค่า FT รอบใหม่ ที่คาดว่าจะต้องใช้งบประมาณประมาณ 7-8 พันล้านบาท ซึ่งเป็นไปตามมติคณะกรรมการบริหารนโยบายพลังงาน (กบง.) นั้น คาดว่าจะมีการนําเสนอเข้าสู่วาระการประชุม ครม.ในเร็วๆนี้ โดยในเบื้องต้นแนวทางที่จะเสนอให้ครม.พิจารณาจะเป็นในลักษณะแบ่งการช่วยเหลือออกเป็น 2 กรณี ดังนี้
1. ช่วยเหลือกลุ่มผู้ใช้ไฟฟ้าบ้านอยู่อาศัยที่ใช้ไฟฟ้าไม่เกิน 300 หน่วยต่อเดือน โดยการให้ส่วนลดค่าไฟฟ้าเป็นจํานวนเงินที่ชัดเจน ตั้งแต่เดือน กันยายน – ธันวาคม 2565
2. ช่วยเหลือกลุ่มผู้ใช้ไฟฟ้าที่ใช้ไฟฟ้าระหว่าง 301-500 หน่วยต่อเดือน โดยการให้ส่วนลดแบบขั้นบันได จากการเพิ่มขึ้นของค่า FT เดือน กันยายน – ธันวาคม 2565
อย่างไรก็ตาม ข้อสรุปนี้จะต้องผ่านการพิจารณาและความเห็นชอบจาก ครม.ก่อน ซึ่งหากมีมติเป็นอย่างไร รัฐบาลจะเร่งแจ้งให้ประชาชนได้ทราบในรายละเอียดโดยเร็วที่สุด
นอกจากนี้ ที่ประชุมคณะกรรมการบริหารกองทุนน้ํามันเชื้อเพลิง (กบน.) ยังมีมติให้คงราคาน้ํามันดีเซลไว้ที่ลิตรละ 34.94 บาท เพื่อช่วยบรรเทาผลกระทบด้านค่าครองชีพของประชาชน ถึงแม้ราคาน้ํามันยังคงผันผวนปรับตัวเพิ่มขึ้น
นายอนุชาฯ กล่าวต่อไปว่า สําหรับบัตรสวัสดิการแห่งรัฐ ภายหลังจากที่ ครม. มีมติเห็นชอบมาตรการลดค่าครองชีพรอบใหม่เป็นเวลา 3 เดือน (ในช่วงเดือน กรกฎาคม - กันยายน 2565) เพื่อช่วยบรรเทาความเดือดร้อนให้กับประชาชนที่ได้รับผลกระทบจากปัญหาราคาน้ํามันแพง อาทิ เงินคืนค่าน้ําประปาไม่เกิน 100 บาทต่อครัวเรือนต่อเดือน เงินเพิ่มเบี้ยความพิการ 200 บาทต่อเดือน และส่วนลดค่าซื้อก๊าซหุงต้ม 100 บาทต่อ 3 เดือน (กรกฎาคม - กันยายน 2565) เป็นต้น
“สถานการณ์ปัจจุบันมีข้อจํากัดที่เกิดขึ้นหลายปัจจัย ซึ่งเป็นส่วนที่เกี่ยวข้องกับชีวิตความเป็นอยู่ของพี่น้องประชาชน รัฐบาลไม่ได้นิ่งนอนใจ โดยได้ติดตามประเมินสถานการณ์ และเร่งดําเนินการอย่างต่อเนื่อง วางแนวทางบริหารจัดการสถานการณ์ทางเศรษฐกิจอย่างเต็มที่ โดยทุกหน่วยงานที่เกี่ยวข้องบูรณาการการทํางานร่วมกัน ออกมาตรการเพื่อช่วยค่าครองชีพในสิ่งที่จําเป็นในการดํารงชีวิตของประชาชน โดยเฉพาะกลุ่มเปราะบาง และกลุ่มที่ได้รับผลกระทบ” นายอนุชา กล่าว
รัฐบาลไทย-ข่าวทำเนียบรัฐบาล-กระทรวงอุตสาหกรรม จัดกิจกรรมเนื่องในวันพระราชทาน ธงชาติไทย 28 กันยายน ประจำปี 2565
วันพุธที่ 28 กันยายน 2565
กระทรวงอุตสาหกรรม จัดกิจกรรมเนื่องในวันพระราชทาน ธงชาติไทย 28 กันยายน ประจําปี 2565
กระทรวงอุตสาหกรรม จัดกิจกรรมเนื่องในวันพระราชทาน ธงชาติไทย 28 กันยายน ประจําปี 2565
วันนี้ (28 กันยายน 2565) เวลา 08.00 น. นายกอบชัย สังสิทธิสวัสดิ์ ปลัดกระทรวงอุตสาหกรรม นําคณะผู้บริหารกระทรวงอุตสาหกรรม ร่วมกิจกรรมเนื่องในวันพระราชทาน ธงชาติไทย 28 กันยายน ประจําปี 2565 โดยมีนายจุลพงษ์ ทวีศรี รองปลัดกระทรวงอุตสาหกรรม นายสมพล โนดไทง นายวีระกิตติ์ รันทกิจธนวัชร์ นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม นายณัฐพล รังสิตพล อธิบดีกรมส่งเสริมอุตสาหกรรม คณะผู้บริหารกระทรวงอุตสาหกรรม ข้าราชการ และ พนักงานกระทรวงอุตสาหกรรม ร่วมกิจกรรม ณ ห้องโถง ชั้น 1 อาคารสํานักงานปลัดกระทรวงอุตสาหกรรม ซึ่งการจัดงานในวันนี้จัดขึ้นเพื่อเป็นการรําลึกถึงพระมหากรุณาธิคุณของพระบาทสมเด็จพระมงกุฎเกล้าเจ้าอยู่หัว รัชกาลที่ 6 ที่ทรงพระราชทานธงไตรรงค์ให้เป็นธงชาติของประเทศไทย และเพื่อให้เห็นถึงความสําคัญในฐานะที่ธงชาติไทยเป็นสัญลักษณ์แห่งการร่วมแรงร่วมใจเป็นหนึ่งเดียวของคนไทย รัฐบาลได้ประกาศให้วันที่ 28 กันยายนของทุกปี เป็นวันพระราชทานธงชาติไทย และจัดให้มีพิธีการเชิญธงชาติขึ้นสู่เสาในเวลา 08.00 น.
รัฐบาลไทย-ข่าวทำเนียบรัฐบาล-“ชัยวุฒิ” เร่งขยายผลความร่วมมือ ไทย กัมพูชา ปราบ แก๊ง call center
วันเสาร์ที่ 10 กันยายน 2565
“ชัยวุฒิ” เร่งขยายผลความร่วมมือ ไทย กัมพูชา ปราบ แก๊ง call center
“ชัยวุฒิ” เร่งขยายผลความร่วมมือ ไทย กัมพูชา ปราบ แก๊ง call center
เมื่อวันที่9กันยายน2565ดร.เวทางค์พ่วงทรัพย์รองปลัดกระทรวงดิจิทัลเพื่อเศรษฐกิจและสังคม(ดีอีเอส)พร้อมด้วยพลตํารวจตรีพันธนะนุชนารถรองผบช.ภ.8พลตํารวจตรีธีรเดชธรรมสุธีร์ผบก.สส.ภ.2พลตํารวจตรีฐิตวัฒน์สุริยฉายผบก.สส.สอท.4เจ้าหน้าที่จากดีอีเอสและสํานักงานกสทช.ร่วมประชุมเพื่อกําหนดกรอบความร่วมมือของเจ้าหน้าที่ของทั้ง2ประเทศโดยที่ประชุมได้เห็นชอบให้แต่งตั้งคณะอนุทํางาน2ด้านได้แก่ด้านการประสานงานการสืบสวนจับกุมและส่งผู้ร้ายข้ามแดนตามสนธิสัญญาระหว่างสองประเทศและด้านการแลกเปลี่ยนความรู้เทคนิคและวิธีปฏิบัติการปราบปรามแก๊งCall CenterและHybrid Scamซึ่งจะมีการประชุมร่วมงานกันและรายงานผลการปฏิบัติให้ผู้บังคับบัญชาทราบอย่างต่อเนื่อง
ขณะนี้กระทรวงฯได้ประสานไปทางกัมพูชาในการแต่งตั้งคณะทํางานร่วม(Joint Committee)และคาดว่าเมื่อพร้อมจะสามารถปฏิบัติงานร่วมกันในการจัดการแก๊งCall Centerระหว่างทั้งสองประเทศได้ต่อไปโดยเร็วและมีแผนจัดประชุมคณะทํางานร่วม(Joint Committee)ร่วมทํางานในการปราบปรามและจับกุมแก๊งCall Centerที่ลักลอบข้ามแดนก่ออาชญากรรมระหว่างทั้งสองประเทศอย่างเคร่งครัดต่อเนื่องลดปัญหาการหลอกลวงที่เกิดขึ้นกับพี่น้องประชาชนได้อย่างมีนัยยะสําคัญ
ทั้งนี้สืบเนื่องจากคณะรัฐมนตรีได้เห็นชอบให้รัฐมนตรีว่าการกระทรวงดิจิทัลเพื่อเศรษฐกิจและสังคม(นายชัยวุฒิธนาคมานุสรณ์)ลงนามบันทึกความเข้าใจ(Memorandum of Understanding : MOU)ระหว่างกระทรวงดิจิทัลเพื่อเศรษฐกิจและสังคมแห่งราชอาณาจักรไทยและกระทรวงการไปรษณีย์และโทรคมนาคมแห่งราชอาณาจักรกัมพูชาว่าด้วยความร่วมมือด้านการปราบปรามแก๊งCall CenterและHybrid Scamเมื่อวันที่11ก.ค. 65ตามนโยบายเร่งด่วนของรัฐบาลในการแก้ไขปัญหาของพี่น้องประชาชนเพื่อไม่ให้เกิดผลกระทบและเสียหายจากการก่ออาชญากรรมจากแก๊งCall Center
ในการนี้รัฐมนตรีว่าการกระทรวงดิจิทัลเพื่อเศรษฐกิจและสังคมและพลตํารวจเอกดํารงศักดิ์กิตติประภัสร์รองผบ.ตร.และผู้อํานวยการศูนย์ปราบปรามอาชญากรรมทางเทคโนโลยีสารสนเทศหรือศปอส.ตร. (PCT)เร่งรัดการดําเนินการโดยมอบหมายเจ้าหน้าที่ของแต่ละหน่วยงานประสานงานกับกัมพูชาตามMOUที่ได้ลงนามร่วมกันโดยแต่งตั้งคณะทํางานประสานความร่วมมือระหว่างราชอาณาจักรไทยและราชอาณาจักรกัมพูชาโดยมอบหมายให้นายเอกสิทธิ์คุณานันทกุลเลขานุการรัฐมนตรีว่าการกระทรวงดิจิทัลเพื่อเศรษฐกิจและสังคมเป็นประธานคณะทํางาน
****************
รัฐบาลไทย-ข่าวทำเนียบรัฐบาล-สธ. เผย “วัคซีนโควิด” เข็มกระตุ้น เพิ่มประสิทธิผลป้องกันป่วยรุนแรงและเสียชีวิตจากเชื้อ BA.4/BA.5
วันพฤหัสบดีที่ 1 กันยายน 2565
สธ. เผย “วัคซีนโควิด” เข็มกระตุ้น เพิ่มประสิทธิผลป้องกันป่วยรุนแรงและเสียชีวิตจากเชื้อ BA.4/BA.5
กระทรวงสาธารณสุข เผย ผล “วัคซีนโควิด 19” ใช้จริงในประเทศไทย ช่วง พ.ค. - ก.ค. 2565 ที่สายพันธุ์โอมิครอน BA.4/BA.5 ระบาด พบฉีดกระตุ้นเข็ม 3 ช่วยป้องกันป่วยรุนแรง ใส่ท่อช่วยหายใจได้ 83% และป้องกันเสียชีวิตได้ถึง 93%
กระทรวงสาธารณสุข เผย ผล “วัคซีนโควิด 19” ใช้จริงในประเทศไทย ช่วง พ.ค. - ก.ค. 2565 ที่สายพันธุ์โอมิครอนBA.4/BA.5 ระบาด พบฉีดกระตุ้นเข็ม 3 ช่วยป้องกันป่วยรุนแรง ใส่ท่อช่วยหายใจได้ 83% และป้องกันเสียชีวิตได้ถึง 93% ส่วนการฉีดกระตุ้นเข็ม 4 ป้องกันป่วยรุนแรงใส่ท่อช่วยหายใจ และป้องกันเสียชีวิตได้ถึง 100% ขณะที่กลุ่มสูงอายุ 60 ปีขึ้นไป เมื่อรับครบ 4 เข็ม จะป้องกันป่วยรุนแรงได้ถึง 100% เช่นกัน โดยภูมิคุ้มกันหลังฉีดเข็มกระตุ้นจะอยู่นาน 6 เดือน
วันนี้ (1 กันยายน 2565) นพ.โอภาส การย์กวินพงศ์ อธิบดีกรมควบคุมโรค กล่าวว่า สถานการณ์โรคโควิด 19ของประเทศไทยยังมีทิศทางลดลง ส่วนการฉีดวัคซีนโควิด 19 ความครอบคลุมเข็มแรก 82.3% เข็มสอง 77.2% และเข็มกระตุ้น 45.6% โดยผู้สูงอายุ 60 ปีขึ้นไปฉีดเข็มกระตุ้นได้ 50.6% ทั้งนี้ คณะทํางานศูนย์ประเมินประสิทธิภาพและประสิทธิผลวัคซีน กรมควบคุมโรค ร่วมกับคณะทํางานวิชาการ ศูนย์ปฏิบัติการฉุกเฉินทางการแพทย์และสาธารณสุข กรณีโรคติดเชื้อไวรัสโคโรนา 2019 ได้ติดตามประเมินประสิทธิผลวัคซีนโควิด 19 จากการใช้จริงในประเทศไทย อย่างต่อเนื่อง
นพ.โอภาสกล่าวต่อว่า ผลของการใช้จริงช่วงเดือนพฤษภาคม - กรกฎาคม 2565 ที่เป็นการระบาดของ “โอมิครอน” สายพันธุ์ย่อยBA.4/BA.5 พบว่า การฉีดวัคซีนเข็มกระตุ้นจะเพิ่มประสิทธิผลในการป้องกันการป่วยรุนแรง คือ อาการปอดอักเสบและใส่ท่อช่วยหายใจ จาก 60% ในผู้ที่ได้รับครบ 2 เข็ม เป็น 83% และ 100% ในผู้ที่ได้รับครบ 3 เข็มและ 4 เข็มตามลําดับ , ป้องกันการเสียชีวิตจาก 72% ในผู้ที่ได้รับครบ 2 เข็ม เป็น 93% และ 100% ในผู้ที่ได้รับครบ 3 เข็มและ 4 เข็มตามลําดับ สําหรับกลุ่มสูงอายุ 60 ปีขึ้นไป ป้องกันปอดอักเสบใส่ท่อช่วยหายใจในผู้ที่ได้รับวัคซีนครบ 3 เข็มได้ 80% ต่ํากว่ากลุ่มอายุ 18-59 ปี ที่ป้องกันได้ 89% แต่จะเพิ่มเป็น 100% เมื่อได้รับครบ 4 เข็มทั้งสองกลุ่มอายุ โดยการฉีดวัคซีนกระตุ้น 3 เข็มขึ้นไป จะมีประสิทธิผลในการป้องกันป่วยหนักและเสียชีวิตในระดับสูงกว่า 80% ได้นานถึง 6 เดือน ทั้งนี้ แม้จะฉีดเข็มกระตุ้นแล้วก็ยังสามารถติดเชื้อได้ แต่จะไม่ป่วยหนักหรือเสียชีวิต
นพ.โอภาสกล่าวต่อว่า ขณะนี้โรคโควิด 19 เป็นโรคติดต่อที่ต้องเฝ้าระวัง แนวทางการควบคุมโรคต้องดําเนินการอย่างสมดุล ทั้งมาตรการวัคซีน ที่เร่งรัดฉีดเข็มกระตุ้นในประชากรเป้าหมายให้ครอบคลุมสูงสุด มาตรการสังคมที่ต้องใช้ชีวิต วิถีใหม่ สวมหน้ากากอนามัย ล้างมือ เว้นระยะห่าง และจัดการสภาวะแวดล้อมเสี่ยง และมาตรการการแพทย์ที่มีประสิทธิภาพ รู้สถานะการติดเชื้อเร็ว และรักษาเร็วด้วยยาที่มีประสิทธิผล
********************************** 1 กันยายน 2565
รัฐบาลไทย-ข่าวทำเนียบรัฐบาล-“อนุทิน” เผย 1 ต.ค. ปรับ “โควิด” สู่โรคเฝ้าระวัง ยืนยันผู้บริหาร สธ.เข้ารับตำแหน่งใหม่ ขับเคลื่อนงานได้ต่อเนื่อง
วันพุธที่ 7 กันยายน 2565
“อนุทิน” เผย 1 ต.ค. ปรับ “โควิด” สู่โรคเฝ้าระวัง ยืนยันผู้บริหาร สธ.เข้ารับตําแหน่งใหม่ ขับเคลื่อนงานได้ต่อเนื่อง
รองนายกรัฐมนตรีและรัฐมนตรีว่าการกระทรวงสาธารณสุข ยืนยันปรับ “โควิด” เป็นโรคติดต่อเฝ้าระวังวันที่ 1 ต.ค.นี้ มีความพร้อมรองรับ แม้ผู้บริหารกระทรวงสาธารณสุขจะเข้ารับตําแหน่งใหม่ เชื่อไม่มีรอยต่อ ไม่กระทบการดําเนินงาน
รองนายกรัฐมนตรีและรัฐมนตรีว่าการกระทรวงสาธารณสุข ยืนยันปรับ “โควิด” เป็นโรคติดต่อเฝ้าระวังวันที่ 1 ต.ค.นี้ มีความพร้อมรองรับ แม้ผู้บริหารกระทรวงสาธารณสุขจะเข้ารับตําแหน่งใหม่ เชื่อไม่มีรอยต่อ ไม่กระทบการดําเนินงาน ย้ํากลุ่มเสี่ยงยังต้องมารับวัคซีนเข็มกระตุ้น
วันนี้ (7 กันยายน 2565) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ภายหลังการประชุมผู้บริหารระดับสูงกระทรวงสาธารณสุข ว่า วันที่ 1 ตุลาคมนี้ จะมีผู้บริหารเข้ารับตําแหน่งใหม่ทั้งปลัด รองปลัด และอธิบดี ซึ่งเป็นช่วงที่มีการปรับโรคโควิด 19 จากโรคติดต่ออันตราย เป็นโรคติดต่อที่ต้องเฝ้าระวัง ยืนยันว่าการดําเนินงานต่างๆ จะไม่มีรอยต่อและไม่มีผลกระทบต่อการบริการประชาชน ระบบการดูแลต่างๆ มีความพร้อม อย่างไรก็ตาม ขอย้ําให้กลุ่มเสี่ยง 608 ยังต้องมารับวัคซีนเข็มกระตุ้น เนื่องจากขณะนี้ผู้เสียชีวิตจากโควิดยังเป็นกลุ่มนี้เกือบ 100% รวมทั้งยังแนะนําให้สวมหน้ากากอนามัยเมื่อต้องไปในพื้นที่เสี่ยงหรือร่วมกิจกรรมที่มีความเสี่ยง
นายอนุทินกล่าวต่อว่า สําหรับการลงนามกับไฟเซอร์ เพื่อจัดซื้อวัคซีนโควิด 19 สําหรับเด็กอายุ 6 เดือน - ต่ํากว่า 5 ปี ในส่วนของสัญญามีการเจรจาและผ่านมติ ครม.รวมถึงความเห็นชอบของไฟเซอร์แล้ว คาดว่าจะมีการลงนามระหว่างกรมควบคุมโรคและไฟเซอร์ในช่วงบ่ายวันนี้ และจะเริ่มทยอยส่งมอบในช่วงเดือนตุลาคมนี้ไปจนครบ 3 ล้านโดส ส่วนแนวทางบริหารจัดการวัคซีนโควิด 19 ในปี 2566 ต้องรอการพิจารณาจากคณะอนุกรรมการสร้างเสริมภูมิคุ้มกันโรค ว่าจําเป็นต้องฉีดกระตุ้นหรือไม่ ต้องเน้นกลุ่มเสี่ยงใด จํานวนเท่าใด ซึ่งรัฐบาลพร้อมให้การสนับสนุน
“ส่วนเรื่องยาต้านไวรัสนั้น กระทรวงสาธารณสุขมีการติดตามการใช้งานและสํารองไว้อย่างเหมาะสม ซึ่งผู้ป่วยทุกรายไม่จําเป็นต้องรับยาต้านไวรัส ขึ้นอยู่กับดุลยพินิจของแพทย์ และหากแพทย์เห็นว่าไม่จําเป็นต้องรับยาก็ไม่ควรไปซื้อมารับประทานเอง โดยการซื้อยาต้านไวรัสในร้านขายยาต้องใช้ใบสั่งแพทย์ เนื่องจากยังเป็นยาที่อนุญาตให้ใช้ในภาวะฉุกเฉิน” นายอนุทินกล่าว
********************************** 7 กันยายน 2565
รัฐบาลไทย-ข่าวทำเนียบรัฐบาล-กรมทางหลวงชนบท ยกระดับมาตรฐานทางเข้าโครงการหลวง สายบ้านทุ่งยาว อำเภอเวียงป่าเป้า กว่า 36 กิโลเมตร
วันพฤหัสบดีที่ 15 กันยายน 2565
กรมทางหลวงชนบท ยกระดับมาตรฐานทางเข้าโครงการหลวง สายบ้านทุ่งยาว อําเภอเวียงป่าเป้า กว่า 36 กิโลเมตร
ส่งเสริมการท่องเที่ยวจังหวัดเชียงรายและเชียงใหม่ เพิ่มคุณภาพชีวิตที่ดีให้ประชาชนสัญจรได้อย่างปลอดภัยในทุกฤดู ตามนโยบายของรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม ดําเนินโครงการก่อสร้างถนนสายแยก ทล.118 - บ้านทุ่งยาว อําเภอเวียงป่าเป้า จังหวัดเชียงราย ทางเข้าโครงการหลวงในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร นับเป็นความภาคภูมิใจของ ทช. ที่ได้เป็นส่วนหนึ่งในการได้รับใช้ใต้เบื้องพระยุคลบาท ในการสร้างเส้นทางสนับสนุนพื้นที่โครงการหลวงและโครงการพระราชดําริ เพื่อพัฒนาคุณภาพชีวิตของประชาชนในพื้นที่อย่างเป็นรูปธรรม โดยการยกระดับมาตรฐานทางให้ประชาชนสามารถสัญจรได้อย่างสะดวกปลอดภัยในทุกฤดู
โครงการก่อสร้างดังกล่าวเป็นเส้นทางเชื่อมจากแยก ทล.118 (เชียงใหม่ - เชียงราย) กม. ที่ 76+100 ด้านซ้าย โดยผ่านอ่างเก็บน้ําดอยงู บ้านทุ่งยาว บ้านห้วยทราย บ้านปางมะกาด บ้านป่าเมี่ยงม่อนวัด บ้านห้วยคุณพระ และบ้านขุนลาวแล้วจึงเชื่อมกับ ทล.118 (เชียงใหม่ - เชียงราย) อีกครั้ง กม. ที่ 54+100 โดยแบ่งการดําเนินงานออกเป็น 2 ช่วง ดังนี้
1. โครงการก่อสร้างถนนสายแยก ทล.118 - บ้านทุ่งยาว (ช่วงที่ 1) อําเภอเวียงป่าเป้า จังหวัดเชียงราย รวมระยะทาง 19.800 กิโลเมตร ปัจจุบันได้เริ่มเข้าดําเนินการก่อสร้างแล้ว ขณะนี้อยู่ระหว่างดําเนินการก่อสร้างรางระบายน้ํา คาดว่าจะก่อสร้างเสร็จสมบูรณ์ในช่วงกลางปี 2567 โดยก่อสร้างเป็นผิวจราจรแบบแอสฟัลท์ติกคอนกรีต 2 ช่องจราจร ไป - กลับ พร้อมก่อสร้างสะพานคอนกรีตเสริมเหล็ก 3 แห่ง ก่อสร้างท่อลอดเหลี่ยม ระบบระบายน้ําคอนกรีตเสริมเหล็ก เครื่องหมายจราจรบนผิวทาง ระบบระบายน้ํา ติดตั้งเครื่องหมายจราจรและอุปกรณ์อํานวยความปลอดภัย ใช้งบประมาณในการก่อสร้างรวม 84.090 ล้านบาท
2. โครงการก่อสร้างถนนสายแยก ทล.118 - บ้านทุ่งยาว (ช่วงที่ 2) อําเภอเวียงป่าเป้า จังหวัดเชียงราย รวมระยะทาง 16.875 กิโลเมตร ปัจจุบันมีผลการดําเนินงานแล้วกว่าร้อยละ 71 ขณะนี้อยู่ระหว่างการก่อสร้างชั้นผิวจราจรคอนกรีต รางระบายน้ํา คาดว่าจะดําเนินการเสร็จสมบูรณ์ช่วงต้นปี 2566 โดยก่อสร้างเป็นถนนคอนกรีตเสริมเหล็ก 2 ช่องจราจร ไป - กลับ พร้อมก่อสร้างสะพานคอนกรีตเสริมเหล็ก 3 แห่ง และติดตั้งป้ายจราจร เครื่องหมายจราจรบนผิวทาง ระบบระบายน้ํา เครื่องหมายจราจรและอุปกรณ์อํานวยความปลอดภัย ใช้งบประมาณในการก่อสร้างรวม 108.7 ล้านบาท
รัฐบาลไทย-ข่าวทำเนียบรัฐบาล-ครม. ไฟเขียวกำหนด 4 ตำบลใน อ.ปะทิว จ.ชุมพร เป็นเขตคุ้มครองสิ่งแวดล้อม ป้องกันการเสื่อมโทรม
วันอังคารที่ 25 ตุลาคม 2565
ครม. ไฟเขียวกําหนด 4 ตําบลใน อ.ปะทิว จ.ชุมพร เป็นเขตคุ้มครองสิ่งแวดล้อม ป้องกันการเสื่อมโทรม
.....
ที่ประชุม ครม. (25 ต.ค. 65) เห็นชอบร่างประกาศกระทรวงทรัพยากรธรรมชาติและสิ่งแวดล้อม เรื่อง กําหนดเขตพื้นที่และมาตรการคุ้มครองสิ่งแวดล้อม ในบริเวณพื้นที่ ต.ปากคลอง ต.ชุมโค ต.บางสน และ ต.สะพลี อ.ปะทิว จ.ชุมพร พ.ศ. ....
.
ร่างประกาศกระทรวงฯ ดังกล่าว จะช่วย “รักษาคุณภาพ” ของทรัพยากรธรรมชาติและสิ่งแวดล้อมในพื้นที่ชายฝั่งทะเลที่มีเอกลักษณ์ด้านกายภาพเป็นการเฉพาะ ซึ่งเป็นแหล่งอาศัย แหล่งอาหารของสัตว์หายาก รวมทั้งเป็นแหล่งท่องเที่ยวที่สําคัญ
.
สําหรับมาตรการคุ้มครองที่สําคัญ เช่น
• บริเวณที่ 1 พื้นที่ชายหาดที่อยู่ในท้องที่ดังกล่าวและทะเลที่อยู่ถัดออกไปจากชายหาด ระยะ 5,400 เมตร ห้ามทําการประมงโดยใช้เครื่องมือต่าง ๆ และห้ามก่อสร้างอาคารทุกชนิด
• บริเวณที่ 2 พื้นที่แนวสันทราย ห้ามขุด ถม หรือเปลี่ยนแปลงสภาพธรรมชาติของพื้นที่บริเวณแนวสันทราย
• บริเวณที่ 3 พื้นที่ภายในเขตท้องที่ดังกล่าว รวมทั้งพื้นที่เกาะต่าง ๆ ที่อยู่แนวเขตพื้นที่ควบคุมการใช้เครื่องมือทําการประมง ห้ามก่อสร้างอาคารทุกชนิดในพื้นที่ที่วัดจากแนวชายฝั่งทะเลเข้าไปในแผ่นดิน ระยะ 20 เมตร
.
ทั้งนี้ ครม. ยัง “เห็นควร” ให้ ก.ทรัพยากรธรรมชาติฯ ดําเนินการปรับปรุงมาตรการคุ้มครองสิ่งแวดล้อมตามร่างประกาศในเรื่องนี้ เพื่อไม่ให้มีความทับซ้อนหรือขัดแย้งกั ร่างประกาศกําหนดเขตพื้นที่ ต.ชุมโค อ.ปะทิว จ.ชุมพร ซึ่งเป็นพื้นที่ใช้มาตรการในการป้องกันการกัดเซาะชายฝั่ง พ.ศ. .... เนื่องจาก “เป็นกฎหมายเฉพาะ” และอยู่ระหว่างเสนอ ครม.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ปลัดฯ กอบชัย ร่วมหารือความร่วมมือภาคอุตสาหกรรม กับภาคเอกชนญี่ปุ่น ณ กรุงโตเกียว ประเทศญี่ปุ่น
วันพฤหัสบดีที่ 8 กันยายน 2565
ปลัดฯ กอบชัย ร่วมหารือความร่วมมือภาคอุตสาหกรรม กับภาคเอกชนญี่ปุ่น ณ กรุงโตเกียว ประเทศญี่ปุ่น
ปลัดฯ กอบชัย ร่วมหารือความร่วมมือภาคอุตสาหกรรม กับภาคเอกชนญี่ปุ่น ณ กรุงโตเกียว ประเทศญี่ปุ่น
ประเทศญี่ปุ่น - วันที่ 7 กันยายน 2565 นายกอบชัย สังสิทธิสวัสดิ์ ปลัดกระทรวงอุตสาหกรรม พร้อมด้วย นายภานุวัฒน์ ตริยางกูรศรี รองปลัดกระทรวงอุตสาหกรรม นายบวร สัตยาวุฒิพงศ์ ผู้อํานวยการกองยุทธศาสตร์และแผนงาน กรมโรงงานอุตสาหกรรม นายกิตติพันธุ์ บางยี่ขัน อัครราชฑูตที่ปรึกษาฝ่ายอุตสาหกรรม ร่วมหารือกับ ประธานและสมาชิกสมาคมส่งเสริมเศรษฐกิจ ไทย-ญี่ปุ่น (Japan-Thailand Economic Cooperation Society : JTECS) ณ สํานักงาน
ที่ปรึกษาด้านอุตสาหกรรม สถานเอกอัครราชฑูต ณ กรุงโตเกียว ประเทศญี่ปุ่น
สมาคม JTECS เป็นสมาคมที่มีสมาชิกเป็นบริษัทชั้นนําของญี่ปุ่นที่มีการลงทุนในประเทศไทย โดยในการประชุมครั้งนี้ มีผู้บริหารระดับสูงของบริษัทญี่ปุ่นที่ลงทุนในประเทศไทยเข้าร่วมด้วยกัน 5 บริษัท ได้แก่ บริษัทโตโยต้า มอเตอร์ คอร์ปอเรชัน, บริษัทไอเอชไอ คอร์ปอเรชัน, บริษัทโทเรอินดัสตรีส์, บริษัท เทยิน และ บริษัทเด็นโซ่ คอร์ปอเรชัน ทั้งนี้ ผู้บริหารกระทรวงอุตสาหกรรม ได้นําเสนอและตอบข้อสอบถามเกี่ยวกับนโยบายยานยนต์ไฟฟ้า พลังงานทางเลือก รวมไปถึงนโยบาย Bio-Circular-Green Economy ของประเทศไทย พร้อมทั้งชักชวนผู้ประกอบการญี่ปุ่นมาร่วมมือในอุตสาหกรรมที่เกี่ยวข้องดังกล่าว
รัฐบาลไทย-ข่าวทำเนียบรัฐบาล-PM pleased with success of 29th APEC Finance Ministers’ Meeting
วันจันทร์ที่ 24 ตุลาคม 2565
PM pleased with success of 29th APEC Finance Ministers’ Meeting
PM pleased with success of 29th APEC Finance Ministers’ Meeting
October 23, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha was pleased with the success of the 29th APEC Finance Ministers’ Meeting (APEC FMM) which was chaired by Minister of Finance Arkhom Termpittayapaisith and held under the theme “Advancing Digitalization, Achieving Sustainability” on October 19-20, 2022 at Queen Sirikit National Convention Center, Bangkok.
At the 29th APEC FMM, APEC economies pledged to address surging inflation and promote free, open, fair, inclusive, non-discriminatory, transparent, and predictable international trade and investment environment, which is conducive to global and regional economic growth. New measures have been explored as revolutionary forces for economic growth, e.g., digitalization, economic-growth sustainability, among others.
According to the Chair’s Statement of the 29th APEC FMM, APEC Finance Ministers have given consensus to promoting sustainable finance, digitalization for digital economy, and implementing the Cebu Action Plan, and emphasized their commitment to implement flexible fiscal policies to support inclusive economic growth and job creation, as well as to use all available policy tools – monetary, fiscal and structural - individually and collectively, to the extent possible, to manage inflationary pressures and steer the global economy back on its growth path
The 29th APEC FMM highlighted the joint effort of APEC member economies to advancing progress towards sustainable development. It was also a good opportunity to discuss the economic and financial outlook faced by their economies, secure, efficient, and affordable access to sustainable finance, and application of digital technology for digital economy. They also shared views on appropriate policy actions to achieve tangible economic and environmental goals.
APEC Finance Ministers and participants at the 29th APEC FMM also welcomed the completion of the APEC Policy Considerations for Developing Cross-border Payments and Remittances, which covers key considerations and implementation options for, inter alia, risk management, and consumer protection for developing cross-border payment and remittance linkages.
รัฐบาลไทย-ข่าวทำเนียบรัฐบาล-รมว.สุชาติ หารือเอกอัครราชทูต ณ กรุงเฮลชิงกิ ขยายตลาดแรงงานไทยในฟินแลนด์
วันอังคารที่ 6 กันยายน 2565
รมว.สุชาติ หารือเอกอัครราชทูต ณ กรุงเฮลชิงกิ ขยายตลาดแรงงานไทยในฟินแลนด์
รมว.สุชาติ หารือเอกอัครราชทูต ณ กรุงเฮลชิงกิ ขยายตลาดแรงงานไทยในฟินแลนด์
นายสุชาติชมกลิ่นรัฐมนตรีว่าการกระทรวงแรงงานพร้อมด้วยนายสุรชัยชัยตระกูลทองผู้ช่วยรัฐมนตรีประจํากระทรวงแรงงานนางเธียรรัตน์นะวะมะวัฒน์โฆษกกระทรวงแรงงาน(ฝ่ายการเมือง)นายวรรณรัตน์ศรีสุขใสรองปลัดกระทรวงแรงงานนายไพโรจน์โชติกเสถียรอธิบดีกรมการจัดหางานและคณะเข้าเยี่ยมคารวะนางสาวชวนาถทั่งสัมพันธ์เอกอัครราชทูตณกรุงเฮลชิงกิสาธารณรัฐฟินแลนด์ในโอกาสเดินทางเยือนสาธารณรัฐฟินแลนด์เพื่อหารือข้อราชการด้านแรงงานณสถานเอกอัครราชทูตณกรุงเฮลชิงกิในประเด็นต่างๆที่สําคัญได้แก่การผลักดันให้แรงงานไทยที่เดินทางไปเก็บผลไม้ป่าในฟินแลนด์ได้มีสัญญาจ้างงานกับนายจ้างและได้รับการคุ้มครองสิทธิประโยชน์และสวัสดิการตามกฎหมายสนับสนุนด้านการประสานความร่วมมือระหว่างสถานเอกอัครราชทูตณกรุงเฮลซิงกิและกระทรวงแรงงานไทยอย่างต่อเนื่องโดยผ่านกลไกคณะทํางาน(Working Group)ร่วมกันการผลักดันให้แรงงานไทยที่ไปทํางานในฟินแลนด์ได้รับความคุ้มครองและสวัสดิการตามกฎหมายทั้งแรงงานมีทักษะและแรงงานเก็บผลไม้ป่าตามฤดูกาลการผลักดันให้แรงงานไทยไปทํางานในฟินแลนด์มากขึ้นขยายตลาดแรงงานไทยในฟินแลนด์และการมีคณะทํางานร่วมกันระหว่างสถานเอกอัครราชทูตไทยณกรุงเฮลซิงกิกับกระทรวงแรงงานในการบริหารจัดการและประสานงานเรื่องแรงงานไทยในฟินแลนด์
นายสุชาติกล่าวว่าผมขอขอบคุณท่านเอกอัครราชทูตไทยณกรุงเฮลชิงกิที่ให้การดูแลแรงงานไทยเป็นอย่างดีและท่านยังได้นําภาคเอกชนทั้ง3ท่านคือคุณคาริเซบาริกอร์ทประธานกรรมการบริหารคุณอิรมาอูริคังกาสที่ปรึกษาอาวุโสการริเริ่มทางยุทธศาสตร์และคุณไอเซคกาฟุงเคลผู้อํานวยการด้านการดึงดูดทรัพยากรมนุษย์ศักยภาพสูงซึ่งเป็นผู้บริหารของเฮลซิงกิพาร์ทเนอร์สมาพบผมเพื่อหารือการนําแรงงานไทยเข้ามาทํางานในฟินแลนด์ในสาขาที่ขาดแคลนที่สําคัญทางสถานทูตจะให้ความร่วมมือในการพาตัวแทนภาคเอกชนเหล่านี้ได้ไปศึกษาดูงานที่ประเทศไทยภายในเดือนตุลาคมที่จะถึงนี้ด้วยเนื่องจากประเทศไทยมีความพร้อมและมีศักยภาพในการจัดส่งแรงงานที่มีทักษะฝีมือเข้ามาทํางานในฟินแลนด์อยู่แล้วในปี2564และปี2565กระทรวงแรงงานได้มีการจัดส่งแรงงานไทยไปทํางานในฟินแลนด์จํานวนรวมทั้งสิ้น7,902คนส่วนใหญ่เป็นกลุ่มเกษตรกรคนเก็บผลไม้ป่าคนงานในฟาร์มคนทําสวนรองลงมาเป็นกุ๊กพ่อครัวอาหารไทยซึ่งในแต่ละปีแรงงานเหล่านี้สามารถสร้างรายได้กลับเข้าสู่ประเทศปีละไม่ต่ํากว่า700ล้านบาท
ด้านคุณคาริเซบาริกอร์ทประธานกรรมการบริหารของเฮลซิงกิพาร์ทเนอร์สกล่าวว่าขณะนี้ฟินแลนด์ประสบปัญหาขาดแคลนแรงงานเป็นจํานวนมากเนื่องจากกําลังเข้าสู่สังคมสูงอายุประกอบกับเมืองเฮลชิงกิได้เปิดโอกาสให้อุตสาหกรรมในหลายภาคส่วนเข้ามาลงทุนเพื่อส่งเสริมการเติบโตทางธุรกิจและการท่องเที่ยวระหว่างประเทศทําให้มีความต้องการแรงงานที่มีทักษะในสาขาต่างๆเป็นจํานวนมากอาทิสายงานด้านไอทีโปรแกรมเมอร์ผู้ดูแลผู้สูงอายุเทคโนโลยีอัจฉริยะเป็นต้น
+++++++++++++++++++
กองเผยแพร่และประชาสัมพันธ์
6กันยายน2565
รัฐบาลไทย-ข่าวทำเนียบรัฐบาล-‘ลุงป้อม’ย้ำรัฐบาลดูแลสิทธิแรงงานนอกระบบเต็มที่ สั่งกระทรวงแรงงาน ผลักดันพ.ร.บ.แรงงานนอกระบบ
วันจันทร์ที่ 29 สิงหาคม 2565
‘ลุงป้อม’ย้ํารัฐบาลดูแลสิทธิแรงงานนอกระบบเต็มที่ สั่งกระทรวงแรงงาน ผลักดันพ.ร.บ.แรงงานนอกระบบ
‘ลุงป้อม’ย้ํารัฐบาลดูแลสิทธิแรงงานนอกระบบเต็มที่ สั่งกระทรวงแรงงาน ผลักดันพ.ร.บ.แรงงานนอกระบบ
วันที่29สิงหาคม2565เวลา10.00น.พล.อ.ประวิตรวงษ์สุวรรณรองนายกรัฐมนตรีเป็นประธานการประชุมคณะกรรมการบริหารจัดการแรงงานนอกระบบแห่งชาติ(คนช.)ครั้งที่1/2565โดยมีนายสุชาติชมกลิ่นรัฐมนตรีว่าการกระทรวงแรงงานร่วมประชุมด้วยณห้องประชุมมูลนิธิป่ารอยต่อ5จังหวัดชั้น2และถ่ายทอดการประชุมผ่านระบบ(ZOOM)มายังห้องประชุมศ.นิคมจันทรวิทุรชั้น5อาคารกระทรวงแรงงาน
พล.อ.ประวิตรกล่าวว่ารัฐบาลเห็นความสําคัญของแรงงานนอกระบบที่เป็นแรงงานกลุ่มใหญ่ของประเทศและในปัจจุบันยังมีการจ้างงานรูปแบบใหม่เช่นการจ้างงานผ่านแพลตฟอร์มซึ่งกฎหมายแรงงานที่มีอยู่ยังมีส่วนที่ไม่ครอบคลุมทําให้แรงงานนอกระบบบยังไม่ได้รับสิทธิการคุ้มครองและสวัสดิการเท่าที่ควรจึงได้มอบหมายให้กระทรวงแรงงานเร่งผลักดันร่างพระราชบัญญัติส่งเสริมการพัฒนาคุณภาพชีวิตและคุ้มครองแรงงานนอกระบบซึ่งได้ผ่านความเห็นชอบจากคณะรัฐมนตรีเมื่อวันที่28ธันวาคม2564ขณะนี้อยู่ระหว่างการพิจารณาของคณะกรรมการกฤษฎีกาให้มีผลบังคับใช้โดยเร็วและขอให้ทุกฝ่ายช่วยสนับสนุนด้วยเพื่อให้แรงงานนอกระบบได้รับการส่งเสริมคุ้มครองนําไปสู่การมีคุณภาพชีวิตที่ดียิ่งขึ้นสําหรับการประชุมในครั้งนี้มีผลการประชุมที่สําคัญคือที่ประชุมได้พิจารณาให้ความเห็นชอบ(ร่าง)แผนปฏิบัติการด้านการบริหารจัดการแรงงานนอกระบบพ.ศ. 2566 - 2570ประกอบด้วย6แนวทางหลักที่จะทําให้แรงงานนอกระบบได้รับการพัฒนาทักษะส่งเสริมการประกอบอาชีพได้รับความคุ้มครองและมีหลักประกันจากการทํางานเพิ่มมากขึ้นรวมทั้งพัฒนาระบบฐานข้อมูลและเสริมสร้างเครือข่ายการทํางานเกี่ยวกับแรงงานนอกระบบให้เข้มแข็งยิ่งชึ้น
พล.อ.ประวิตรยังได้มีข้อสั่งการให้ทุกหน่วยงานนําแผนปฏิบัติการด้านการบริหารจัดการแรงงานนอกระบบพ.ศ. 2566 - 2570ไปสู่การปฏิบัติและรายงานผลให้กระทรวงแรงงานทราบความคืบหน้าทุกเดือนนอกจากนี้ยังให้กระทรวงแรงงานเร่งผลักดันร่างพระราชบัญญัติส่งเสริมการพัฒนาคุณภาพชีวิตและคุ้มครองแรงงานนอกระบบพ.ศ. ....ให้มีผลบังคับใช้โดยเร็วเพื่อให้แรงงานนอกระบบได้รับการคุ้มครองและมีคุณภาพชีวิตที่ดีขึ้นรวมทั้งเตรียมความพร้อมรองรับการบังคับใช้กฎหมายว่าด้วยการส่งเสริมการพัฒนาคุณภาพชีวิตและคุ้มครองแรงงานนอกระบบได้แก่การปรับปรุงโครงสร้างองค์กรให้สอดรับกับภารกิจตามกฎหมายการพัฒนาบุคลากรให้มีประสิทธิภาพและเพียงพอการพัฒนาระบบสารสนเทศเพื่ออํานวยความสะดวกการให้บริการประชาชนและการเร่งรัดประชาสัมพันธ์สร้างการรับรู้ให้กับประชาชนและเชิญชวนให้มาขึ้นทะเบียนแรงงานนอกระบบเพื่อจะได้มีฐานข้อมูลในการกําหนดนโยบายช่วยเหลือเยียวยาได้อย่างทันท่วงทีอีกด้วย
+++++++++++++++++++
กองเผยแพร่และประชาสัมพันธ์
29สิงหาคม2565
รัฐบาลไทย-ข่าวทำเนียบรัฐบาล-ธ.ก.ส. จัดตลาดนัดของดี วิถีชุมชน ในโอกาสครบรอบวันสถาปนา ธ.ก.ส. ก้าวสู่ปีที่ 57
วันอังคารที่ 1 พฤศจิกายน 2565
ธ.ก.ส. จัดตลาดนัดของดี วิถีชุมชน ในโอกาสครบรอบวันสถาปนา ธ.ก.ส. ก้าวสู่ปีที่ 57
ธ.ก.ส. จัดตลาดนัดของดี วิถีชุมชน ในโอกาสครบรอบวันสถาปนา ธ.ก.ส. ก้าวสู่ปีที่ 57 วันที่ 1 – 4 พฤศจิกายน 2565 ณ บริเวณด้านหน้า ธ.ก.ส. สํานักงานใหญ่ กรุงเทพมหานคร
ธ.ก.ส. รวบรวมสินค้าเกษตรและผลิตภัณฑ์ชุมชนจากเกษตรกรลูกค้า กว่า 60 ร้านค้า จัดตลาดนัดของดี วิถีชุมชน ในโอกาสครบรอบวันสถาปนา ธ.ก.ส. ก้าวสู่ปีที่ 57 เพื่อเพิ่มช่องทางการจําหน่ายสินค้า สร้างอาชีพ สร้างรายได้แก่เกษตรกรลูกค้า วิสาหกิจชุมชนและผู้ประกอบการ SMEs เกษตร วันที่ 1 – 4 พฤศจิกายน 2565 ณ บริเวณด้านหน้า ธ.ก.ส. สํานักงานใหญ่ กรุงเทพมหานคร
นายไพศาล หงษ์ทอง ผู้ช่วยผู้จัดการและโฆษกธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส.จัดงาน “ตลาดนัดของดี วิถีชุมชน” ในโอกาสครบรอบวันสถาปนา ธ.ก.ส. ก้าวสู่ปีที่ 57 ตั้งแต่วันที่ 1 – 4 พฤศจิกายน 2565 ณ บริเวณด้านหน้า ธ.ก.ส. สํานักงานใหญ่ กรุงเทพมหานคร เพื่อให้เกษตรกรลูกค้า วิสาหกิจชุมชน และผู้ประกอบการ SMEs เกษตร ได้มีสถานที่และช่องทางในการจัดจําหน่ายสินค้า อันเป็นการเพิ่มโอกาสในการสร้างอาชีพ เสริมรายได้ และผู้บริโภคได้รับสินค้าคุณภาพดีมีมาตรฐานในราคาย่อมเยาว์ โดยในครั้งนี้มีบูธจําหน่ายสินค้าเกรดพรีเมียมกว่า 60 ร้านค้า เช่น อะโวคาโด้สดและมันญี่ปุ่นจากจังหวัดเพชรบูรณ์ บ้าบิ่นมะพร้าวอ่อนจากจังหวัดนครสวรรค์ เมนูปูนาจากจังหวัดสุพรรณบุรี โยเกิร์ตมัลเบอร์รีจากจังหวัดนครปฐม ผลิตภัณฑ์อาหารทะเลแปรรูปจากจังหวัดพังงา พุดดิ้งมะพร้าวน้ําหอมจากจังหวัดสมุทรสงคราม ทุเรียนทอดจากจังหวัดระยอง รวมถึงผลิตภัณฑ์ที่ได้รับมาตรฐาน A-Product ไม่ว่าจะเป็น น้ําตาลมะพร้าวแบบผง เครื่องดื่มกล้วยผงสําเร็จรูป ผลิตภัณฑ์จากน้ําผึ้ง น้ํามังคุด และผ้าคลุมไหล่ใยกล้วย เป็นต้น
ในโอกาสนี้ ธ.ก.ส. ขอเชิญชวนพี่น้องประชาชนมาร่วมชิม ชม ช้อป สินค้าคุณภาพดีจากผู้ผลิตสู่ผู้บริโภคโดยตรงในงานตลาดนัดของดี วิถีชุมชน เพื่อเป็นกําลังใจให้แก่เกษตรกร วิสาหกิจชุมชน และผู้ประกอบการ SMEs เกษตร ในการผลิตสินค้าคุณภาพเพื่อต่อยอดโอกาสทางธุรกิจของภาคเกษตรไทยไปไกลสู่ระดับสากล
รัฐบาลไทย-ข่าวทำเนียบรัฐบาล-เลขานุการ รมว.กษ. พบกลุ่มเกษตรกรที่ขอรับสิทธิการจัดสรรที่ดินแปลงอพยพ เนื่องจากได้รับผลกระทบจากเขื่อนราษีไศล จังหวัดสุรินทร์
วันอังคารที่ 25 ตุลาคม 2565
เลขานุการ รมว.กษ. พบกลุ่มเกษตรกรที่ขอรับสิทธิการจัดสรรที่ดินแปลงอพยพ เนื่องจากได้รับผลกระทบจากเขื่อนราษีไศล จังหวัดสุรินทร์
เลขานุการ รมว.กษ. พบกลุ่มเกษตรกรที่ขอรับสิทธิการจัดสรรที่ดินแปลงอพยพ เนื่องจากได้รับผลกระทบจากเขื่อนราษีไศล จังหวัดสุรินทร์ พร้อมชี้แจงผลการหารือและเร่งรัดการดําเนินงานในส่วนของกระทรวงเกษตรฯ สร้างความพอใจแก่กลุ่มเกษตรกร เตรียมเดินทางกลับภูมิลําเนาในวัน
นายธนา ชีรวินิจ เลขานุการรัฐมนตรีว่าการกระทรวงเกษตรและสหกรณ์ ได้รับมอบหมายจาก ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์เดินทางพบกับกลุ่มเกษตรกรกลุ่มสมัชชาเกษตรกรภาคอีสาน (สกอ.) และกลุ่มสมาพันธ์เกษตรกรภาคอีสาน (สพอ.) โดยมี นายธิติ โลหะปิยะพรรณผู้ช่วยปลัดกระทรวงเกษตรและสหกรณ์ และนางณัฐชุตา เข็มทองสกุล หัวหน้ากลุ่มรับเรื่องร้องเรียน เข้าร่วม ณ เกาะกลางบริเวณหน้ากระทรวงเกษตรและสหกรณ์ โดยเลขานุการรัฐมนตรีว่าการกระทรวงเกษตรและสหกรณ์ได้ชี้แจงให้กับกลุ่มเกษตรกรทราบว่า เมื่อวันที่ 21 ต.ค. 65 ได้จัดให้มีการประชุมคณะกรรมการแก้ไขปัญหาความเดือดร้อนของมวลชน กระทรวงเกษตรและสหกรณ์ เพื่อพิจารณาแก้ไขปัญหาความเดือดร้อนกรณีราษฎรขอรับสิทธิการจัดสรรที่ดินแปลงอพยพ เนื่องจากได้รับผลกระทบจากเขื่อนราษีไศล จังหวัดสุรินทร์ และได้จัดทํารายงานการประชุม เพื่อส่งให้สํานักงานปลัดสํานักนายกรัฐมนตรี เพื่อเสนอคณะกรรมการกํากับติดตามการแก้ไขปัญหาความเดือดร้อนของมวลชนทราบเรียบร้อยแล้ว พร้อมทั้งมอบสําเนาหนังสือที่นําส่ง สปน. ให้แก่ตัวแทนเกษตรกร และหน่วยงานที่เกี่ยวข้องจะดําเนินการตามขั้นตอนต่อไป
ทั้งนี้ เลขานุการรัฐมนตรีว่าการกระทรวงเกษตรและสหกรณ์ได้กล่าวให้กําลังใจแก่กลุ่มเกษตรกรที่เดินทางมาชุมนุม โดยกลุ่มเกษตรกรมีความพอใจในการดําเนินการดังกล่าว และกล่าวขอบคุณรัฐมนตรีว่าการกระทรวงเกษตรและสหกรณ์ เลขานุการรัฐมนตรีว่าการกระทรวงเกษตรและสหกรณ์ และผู้ช่วยปลัดกระทรวงเกษตรและสหกรณ์ ที่เร่งดําเนินการแก้ไขปัญหาให้กับกลุ่มเกษตรกร และให้กําลังใจด้วยการมอบดอกไม้ อย่างไรก็ตาม กลุ่มเกษตรกรจะเดินทางกลับภูมิลําเนาในวันพรุ่งนี้ต่อไป
รัฐบาลไทย-ข่าวทำเนียบรัฐบาล-รัฐบาลหนุนการจ้างงาน-เปิดพื้นที่ทำกินแก่คนพิการ ตั้งเป้าปี 66 ขยายการจ้างงานร้อยละ 20
วันอังคารที่ 4 ตุลาคม 2565
รัฐบาลหนุนการจ้างงาน-เปิดพื้นที่ทํากินแก่คนพิการ ตั้งเป้าปี 66 ขยายการจ้างงานร้อยละ 20
วันอาทิตย์ที่ 2 ตุลาคม 2565
ต่อจากนี้ไป ขอเชิญรับฟังไทยคู่ฟ้า
รัฐบาลส่งเสริมการพัฒนาอาชีพคนพิการอย่างต่อเนื่อง
โดยดําเนินโครงการส่งเสริมการจ้างงานคนพิการเชิงสังคม ประเภทจ้างเหมาบริการ
รวมถึงให้สิทธิคนพิการและผู้ดูแลคนพิการในการรับสัมปทานพื้นที่ทํากินเพื่อจําหน่ายสินค้าหรือบริการ
สร้างอาชีพ สร้างรายได้ โดยในปีงบประมาณ 2565 ช่วยเหลือรวม 14,546 ราย สร้างรายได้แก่คนพิการกว่า
1,661 ล้านบาทต่อปี สําหรับปี 2566 ตั้งเป้าขยายการจ้างคนพิการเพิ่มขึ้นร้อยละ 20 เป็น 1,800 คน
สถานประกอบการที่ต้องการจ้างงานคนพิการหรือเปิดสัมปทานพื้นที่ แจ้งกรมการจัดหางานได้ตั้งแต่วันนี้ – 31
ธ.ค.2565 ส่วนคนพิการที่ต้องการหางาน หรือต้องการสัมปทานพื้นที่ทํากิน
ติดต่อสํานักงานจัดหางานจังหวัดทั่วประเทศ สอบถามเพิ่มเติมได้ที่ กรมการจัดหางาน โทร.1506 กด 2
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กระทรวงเกษตรฯ แจง ปมไม่เสนอชื่อปลัดเกษตรฯ เข้า ครม. ยืนยัน ไม่มีความขัดแย้งร่วมกัน
วันพฤหัสบดีที่ 1 กันยายน 2565
กระทรวงเกษตรฯ แจง ปมไม่เสนอชื่อปลัดเกษตรฯ เข้า ครม. ยืนยัน ไม่มีความขัดแย้งร่วมกัน
ย้ํา การเสนอชื่อแต่งตั้ง อยู่บนพื้นฐานความเท่าเทียม โปร่งใส ตรวจสอบได้
นายธนา ชีรวินิจ เลขานุการรัฐมนตรีว่าการกระทรวงเกษตรและสหกรณ์ กล่าวว่า สืบเนื่องจากกรณี ที่มีกระแสข่าว ถึงสาเหตุที่กระทรวงเกษตรและสหกรณ์ ยังไม่มีการเสนอชื่อปลัดกระทรวงเกษตรและสหกรณ์คนใหม่ เข้าสู่ ครม. เพื่อให้ดํารงตําแหน่งแทน ดร.ทองเปลว กองจันทร์ ปลัดกระทรวงเกษตรและสหกรณ์ ที่จะเกษียณอายุราชการในวันที่ 30 กันยายนนี้ โดยกระแสข่าวระบุถึงสาเหตุว่า เกิดจากปัญหาภายในกระทรวงเกษตรและสหกรณ์ ในเรื่องการตกลงตําแหน่งที่ไม่ยังลงตัว ทําให้ ดร.ทองเปลว กองจันทร์ จึงไม่ยอมลงนามเสนอรายชื่อปลัดกระทรวงเกษตรและสหกรณ์ และเสนอข้าราชการระดับ 10 เสนอต่อรัฐมนตรีว่าการกระทรวงเกษตรและสหกรณ์
จากกระแสข่าวข้างต้น กระทรวงเกษตรและสหกรณ์ ขอเรียนชี้แจงว่า ข่าวดังกล่าวไม่มีมูลความจริงแต่อย่างใด โดยที่ผ่านมาการปฏิบัติงานของ ดร.ทองเปลว กองจันทร์ ปลัดกระกรวงเกษตรและสหกรณ์ ท่านมีความทุ่มเท มีคุณูปการ และมีปณิธานที่จะปฏิบัติหน้าที่ในความรับผิดชอบให้ดีที่สุด เป็นไปเพื่อผลประโยชน์ของเกษตรกร ประชาชน และประเทศชาติเป็นสําคัญ และที่สําคัญขอยืนยันว่า ท่านมีความสัมพันธ์อันดีต่อกัน กับ ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ มาโดยตลอด
อย่างไรก็ตาม การที่กระทรวงเกษตรและสหกรณ์ ยังไม่มีการเสนอชื่อปลัดกระทรวงเกษตรและสหกรณ์ เข้าสู่ ครม. นั้น เนื่องจากอยู่ระหว่างร่วมกันพิจารณาคุณสมบัติและความเหมาะสมอย่างรอบคอบให้มากที่สุด ประกอบกับรัฐมนตรีว่าการกระทรวงเกษตรและสหกรณ์ มีความประสงค์ให้ ดร.ทองเปลว กองจันทร์ ได้ปฏิบัติหน้าที่ในฐานะปลัดกระทรวงเกษตรและสหกรณ์อย่างเต็มที่ในช่วงนี้ ไปจนครบวาระเกษียณอายุราชการ
ทั้งนี้ ขอให้ทุกฝ่ายเชื่อมั่นได้ว่า รัฐมนตรีว่าการกระทรวงเกษตรและสหกรณ์ ตลอดจนคณะผู้บริหาร ทุกระดับ มีเป้าหมายการทํางานเพื่อประโยชน์ของประเทศชาติและส่วนรวมเป็นสําคัญ เราให้ความสําคัญและคุณค่ากับทุกตําแหน่งเป็นอย่างยิ่ง เพื่อให้การสานต่องานของกระทรวงเกษตรและสหกรณ์เป็นไปบนพื้นฐานอย่างเท่าเทียม มีความโปร่งใส เป็นธรรม และตรวจสอบได้
รัฐบาลไทย-ข่าวทำเนียบรัฐบาล-"ชัยวุฒิ” เอาจริงหลังเจ้าหน้าที่รัฐผิด PDPA เผย 2 ป. กวาดล้างโทษหนัก สีเทาออนไลน์
วันเสาร์ที่ 29 ตุลาคม 2565
"ชัยวุฒิ” เอาจริงหลังเจ้าหน้าที่รัฐผิด PDPA เผย 2 ป. กวาดล้างโทษหนัก สีเทาออนไลน์
"ชัยวุฒิ” เอาจริงหลังเจ้าหน้าที่รัฐผิด PDPA เผย 2 ป. กวาดล้างโทษหนัก สีเทาออนไลน์
“ชัยวุฒิ”ขอบคุณตํารวจทลายแก๊งพนันออนไลน์เอาผิดแล้ว184คดีเผย“บิ๊กป้อม”นัดทุกหน่วยงานถกปัญหาอาชญากรรมออนไลน์สัปดาห์หน้าหลังพบจนท.รัฐตัวการขายข้อมูลแก๊งคอลเซนเตอร์
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมหรือดีอีเอสกล่าวถึงกรณีเจ้าหน้าที่ตํารวจประสานกําลังเข้าจับกุมแก๊งแอพพลิเคชั่นพนันออนไลน์ชาวจีนกว่า50คน  และมีเม็ดเงินเข้าใช้บริการมากถึง500ล้านบาท โดยขอบคุณเจ้าหน้าที่ตํารวจทุกฝ่ายทั้งตํารวจไซเบอร์ตํารวจนครบาลและตํารวจตรวจคนเข้าเมืองที่เร่งรัดกวาดล้างปัญหาอาชญากรรมทั้งอาชญากรรมออนไลน์และสถานที่อโคจรต่างๆซึ่งเป็นไปตามนโยบายของพลเอกประยุทธ์จันทร์โอชานายกรัฐมนตรีที่เน้นย้ําให้ทุกฝ่ายร่วมมือกันปฏิบัติหน้าที่อย่างเต็มที่เพื่อรักษาภาพลักษณ์ของประเทศในห้วงของการประชุมเอเปค2022
ในส่วนของกระทรวงดีอีเอสได้ประชุมมีการประชุมติดตามสถานการณ์และหาแนวทางเร่งรัดและแก้ปัญหาอาชญากรรมออนไลน์อย่างต่อเนื่องโดยร่วมหน่วยงานที่เกี่ยวข้องทั้งกระทรวงยุติธรรมโดยกรมสอบสวนคดีพิเศษ(DSI )สํานักงานตํารวจแห่งชาติโดยกองบัญชาการตํารวจสืบสวนสอบสวนอาชญากรรมทางเทคโนโลยี(บก.สอท.)หรือตํารวจไซเบอร์สํานักงานคณะกรรมการกํากับหลักทรัพย์และตลาดหลักทรัพย์(ก.ล.ต.)ธนาคารแห่งประเทศไทยกระทรวงการคลังและหน่วยงานที่เกี่ยวข้องเร่งรัดแก้ปัญหาโดยเฉพาะการหลอกลวงทางการเงินใน5ด้านได้แก่1.แก๊งCall Center 2.แชร์ลูกโซ่-ระดมทุนออนไลน์ 3.การพนันออนไลน์4.บัญชีม้า 5.การหลอกหลวงซื้อขายสินค้าบริการออนไลน์ ซึ่งพบว่าคนร้ายมีการปรับรูปแบบและวิธีการหลอกหลวงประชาชนจนมีเหยื่อหลงเชื่อเป็นจํานวนมาก และมีการจับกุมผู้กระทําผิดอย่างต่อเนื่องจากสถิติผู้กระทําความผิดตามพ.ร.บ.คอมพิวเตอร์ฯปีพ.ศ. 2565นับตั้งแต่วันที่1มกราคม2565จนถึงวันที่24ตุลาคม2565ศาลมีคําสั่งลงโทษผู้กระทําความผิดตาม พ.ร.บ.คอมพิวเตอร์แล้ว184คําสั่งมีURLsที่ผิดกฎหมายจํานวน 4,736 URLs
นอกจากนี้ล่าสุดทางตํารวจยังมีการสอบสวนขยายผลกรณีแก๊งCall Centerพบเจ้าหน้าที่ของรัฐเข้าไปเกี่ยวข้องเป็นตัวการในการขายข้อมูลในระบบราชการของประชาชน ซึ่งเรื่องนี้มีความผิดตามกฎหมายพ.ร.บ.คุ้มครองข้อมูลส่วนบุคคลหรือPDPAของกระทรวงดีอีเอสโดยตรงฐานนําข้อมูลส่วนบุคคลผู้อื่นไปขายมีโทษอาญาจําคุกสูงสุด1ปีต่อกรรมหากขายข้อมูล10คนก็จะมีโทษถึง10ปี ถ้า100คนโทษก็จะเพิ่มขึ้นเป็น100ปี
นอกจากนี้ยังมีความผิดฐานเข้าถึงข้อมูลส่วนบุคคลโดยไม่ได้รับอนุญาตตามพ.ร.บ.คอมพิวเตอร์มีโทษอาญาจําคุก2ปีและหากขายข้อมูลจนทําให้เสียหายเป็นวงกว้างทางสังคมโทษจําคุกสูงสุดถึง7ปีจึงขอเตือนเจ้าหน้าที่ของรัฐและประชาชนบุคคลที่สามารถเข้าถึงข้อมูลส่วนบุคคลของคนอื่นๆได้ให้ระวังการกระทําที่ผิดกฎหมาย
นายชัยวุฒิเปิดเผยด้วยว่าพลเอกประวิตรวงษ์สุวรรณรองนายกรัฐมนตรีที่กํากับงานด้านนี้ให้ความสําคัญกับสถานการณ์ที่เกิดขึ้นโดยสัปดาห์หน้าได้นัดประชุมทุกหน่วยงานที่เกี่ยวข้องในสัปดาห์หน้าเพื่อเร่งรัดการทํางานให้เป็นรูปธรรมตามนโยบายของนายกรัฐมนตรีด้วย
**************